Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A helyi önkormányzati képviselõk jogállásának egyes kérdéseirõl szóló 2000. évi XCVI. törvény 10/A. §
Paragraph Index: 1012

7. A sajtó milyen terjedelemben közölheti az adatokat, szükséges-e a sajtóban történõ közléshez a képviselõ hozzájárulása? Noha a kérdésben megfogalmazódó aggályokat osztom, törvényi rendelkezésekkel aligha támasztható alá egy olyan érvelés, mely szerint egy nyilvános adatbázisból jogszerûen megszerzett adatok közlése a sajtó számára megtiltható volna. A fentieken túl Jegyzõ Asszonyt arról is szeretném tájékoztatni, hogy egyetértve a vagyonnyilatkozatok tárgyában korábban megfogalmazott országgyûlési biztosi állásfoglalásokkal és az Ön aggályaival, kezdeményezni kívánok egy olyan törvénymódosítást, amely törölné az önkormányzati képviselõk vagyonnyilatkozatának nyilvánosságára vonatkozó elõírást. A Kormány a közeli napokban nyújtja be az Országgyûlésnek a közpénzek felhasználásának és a köztulajdon használatának nyilvánosságáról, átláthatóbbá tételérõl és ellenõrzésének bõvítésérõl szóló törvény (a köznyelvben „üvegzseb” törvényként emlegetett törvény) tervezetét, mely a vagyonnyilatkozatra vonatkozóan is tartalmaz szabályokat. Fel kívánom kérni az Országgyûlés illetékes bizottságát egy olyan módosító indítvány támogatására, amely

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes